**Skeema 4 Tunteet, psyykkinen hyvinvointi ja mielenterveys**

**OHJEET OPPIMISPÄIVÄKIRJAN TEKEMISEEN JA ARVIOINTIIN**

**Mikä on oppimispäiväkirja?**

* Oppimispäiväkirjaan opiskelija voi kirjoittaa muistiin ajatuksiaan opiskeltavista asioista, oivalluksiaan ja omia havaintojaan.
* Erityisesti opiskelijan kannattaa kirjata siihen niitä asioita, jotka hän kokee vaikeiksi tai ongelmallisiksi.

 **Oppimispäiväkirjan sisältö**

1. Aivan aluksi mieti, mitkä ovat kurssia koskevat tavoitteesi. Mitä tietoja ja taitoja haluat oppia? Mitä aiot tehdä saavuttaaksesi tavoitteesi?
2. Aloita oppimispäiväkirjamerkinnät esimerkiksi tuntien aiheen määrittelemisellä.
3. Kirjoita päiväkirjaa jokaisen kurssin oppitunnin tai kokonaisuuden jälkeen.
4. Pohdi myös asioita, jotka ovat jääneet epäselviksi tai mietityttämään.
5. Voit kirjoittaa vastauksia esim. näihin kysymyksiin:
* Mitä tänään opin tai oivalsin?
* Mitä ajatuksia ja tunteita oppimani herätti?
* Mikä jäi epäselväksi?
* Millaisia ajatusketjuja aiheen käsittely minussa herätti?
* Ovatko asettamani tavoitteet toteutuneet tänään?
1. Jokaisen kappaleen jälkeen valitse myös ainakin yksi Kertaa- tehtävä johon vastaat.

**Oppimispäiväkirjan laajuus PS4-kurssilla**

Yhteen oppituntiin liittyvä oppimispäiväkirjatyöskentely on laajuudeltaan korkeintaan puolen sivun mittainen. Jonkin oppitunnin voi jättää välistä, jos vastaavasti toisen oppitunnin päiväkirja on laajempi. Näin ollen oppimispäiväkirjan kokonaislaajuus on noin 10–15 sivua.

**Mihin oppimispäiväkirja tehdään?**

Oppimispäiväkirjan voi tehdä esim. Google Driveen tai omaksi blogiksi. Se voi olla myös käsin kirjoitettu. Oppimispäiväkirjaan voi liittää linkkejä, artikkeleita tms., mutta niitä ei edellytetä. Oppimispäiväkirja saa olla persoonallisen näköinen!

Oppimispäiväkirjan voi tehdä myös parin kanssa. Tällöin oppimispäiväkirjasta tulee ilmetä yhteisen työskentelyn luonne. Yhteisestä oppimispäiväkirjasta kumpikin saa saman pistemäärän (jollei tehtävien epätasaista jakautumista selkeästi osoiteta).

**Oppimispäiväkirjan arviointi**

Oppimispäiväkirjan arvioivat sekä opiskelija itse että opettaja. Erikseen sovittaessa opettajan sijaan arvioijana voi olla toinen opiskelija.

Pyrkimyksenä **itsearvioinnissa** on se, että oppija oppii asettamaan itsellensä oppimistavoitteita, hankkimaan ja muokkaamaan tietoa ja arvioimaan omia tietojaan ja taitojaan. Itsearviointi kuuluu tärkeänä osana oppimistaitoihin.

Edellä olleiden ohjeiden laadinnassa on hyödynnetty ohjeita osoitteesta

<http://www.sis.uta.fi/ipopp/ipopp2001/hehi/oppimis.htm>

Muuta

-Tämä korvaa kokeen, muuta kotitehtävää sinun ei tarvitse tehdä (välikoe on tehtävä myös)

-Voi käyttää aikaa oppitunnilla tämän tekemiseen, mutta tuntien ulkopuolella voit suuntaa antavasti käyttää 1 - 3 tuntia per viikko tämä työstämiseen.

- Fontti 12, riviväli 1.5

* Palautus kahdessa erässä eli ensimmäinen puolikas kurssin puolessa välissä ja toinen koepäivänä ( voidaan katsoa yhdessä päivämäärät)

**Oppimispäiväkirjan arvioinnissa käytetään tällaista matriisia. Matriisin täyttävät sekä opiskelija että opettaja.**

|  |
| --- |
| **OPPIMISPÄIVÄKIRJAN ARVIOINTI** |
| **KURSSI:** |
| **NIMI:** |
|  | 30 p. | 25 p. | 20 p. | 15 p. | 10 p. | 5 p. | 0p. |
| Tehty annetut tehtävät |  |  |  |  |  |  |  |
| Pohdittu tunneilla käsiteltyjä asioita monipuolisesti, myös kriittisesti |  |  |  |  |  |  |  |
| Osoitettu asian hallinta  |  |  |  |  |  |  |  |
| Perusteltu omat mielipiteet  |  |  |  |  |  |  |  |
| Pohdiskeltu realistisesti omaa oppimista ja sen kehittymistä  |  |  |  |  |  |  |  |
| **YHTEENVETO PALAUTTEESTA JA YHTEISPISTEET:** |